钦定古今图书集成/历象汇编/庶征典/第174卷 > 《管窥辑要》 > 吴
## 钦定古今图书集成/历象汇编/庶征典/第174卷 > 《管窥辑要》 > 吴

### 乌程侯宝鼎元年野豕入军营

按《吴志孙皓传》，不载。　按《宋书五行志》：孙皓宝鼎元
年，野豕入右司马丁奉营。此豕祸也。后奉见遣，攻谷
阳，无功反。皓怒，斩其导军。及举大众北出，奉及万或
等相谓曰：“若至华里，不得不各自还也。”此谋泄，奉时
虽已死，皓追讨穀阳事，杀其子温，家属皆远徙，豕祸
之应也。龚遂曰：“山野之兽，来入宫室，宫室将空，又其
象”也。